Võttis ikka minu ka maigutama. Et- nämm, kui huvitav! Ja - mmm, kas  tõesti! Ja - oh, just minu mõte!  Kuna Su kirjatükk oli nii paljut haarav ja sellest kumas läbi püüe seda paljut alias lõpmatut ära kirjeldada. Või nagu Sa ise väitsid - lootusetu ülesanne sõnadesse panna. See, mida oled sõnastada võtnud, on vägagi õnnestunud. Kui õige on see, mis puutub mõttemaailma ja seksi! Sõnastaksin veel nii, et läbi (õnnestunud)seksi saad Sa kokku iseendaga, oma tõelise olemusega, kõiksusega. Ja seda juba ära ei kirjelda! Sellest mu komplimendid pildivalikule.  Meeldis Su  tähelepanek, et on saavutamine ja olemine ehk selle tunnetamine. Veidi erinevalt tõlgendan küll "siin ja praegu" olemist. Aga see vist ongi tõlgendamise küsimus.  Ühtlasi leidsin Su arutelust vastuse küsimusele, mille üle juba pikemalt pead murdnud. Et millest tuleneb teismeliste seksuaalsuse eksponeerimine? Ja tõesti, üks võimalik vastus on just ebakindlus. Ühest küljest tulenevalt vanusest, kui veel ei tea, mis see on ja kuhu viib. Ning teisalt on ühiskonna surve ja kiire, saavutustele orienteeritud  üleüldine elulaad, mis kisub pinda jalge alt.  Oleks tõesti tore, kui Su seksijutt pääseks rohkemate pilkude ette ja leiaks lugejaskonna ka meesinimeste hulgas.